Am Samstig isch am vieri Tagwach gsi, und am feufi händ mir euis troffe zum uf de Tunari gah. Ich bin zwar no chli vercheltet gsi, aber han denkt, ich gah eifach so wiit wie ich mag...  Mir sind dänn bis uf über 4000m  mit em Büsli gfahre und vo det us uf de Hoger glofe. Es isch mega schön gsi, aber au mega astrengend. Teilwies han ich fascht nüme witer chöne. D'Luft wird scho ziemlich dünn und die Höchi fahrt ziemlich i. Teilwis sind zäh Meter laufe scho zviel gsi und dänn isch amigs plötzlich wieder gange. De Mate de Coca hilft glaub scho ziemlich. Aber mir händs gschafft und sind am elfi z'dritte uf em Gipfel acho. Zwei vo de Gruppe sind scho vor euis uf em Gipfel gsi.  Es isch es super Gfühl gsi und de wahnsinns  Ussicht. Hät sich also würklich glohnt.